b'\n_START_ARTICLE_\nContinuatorul lui Teofan M\xc4\x83rturisitorul\n_START_PARAGRAPH_\nTheophanes Continuatus (\xc3\xaen limba greac\xc4\x83: \xcf\x83\xcf\x85\xce\xbd\xce\xb5\xcf\x87\xce\xb9\xcf\x83\xcf\x84\xce\xb1\xce\xaf \xce\x98\xce\xb5\xce\xbf\xcf\x86\xce\xac\xce\xbd\xce\xbf\xcf\x85\xcf\x82) sau Scriptores post Theophanem (\xce\x9f\xe1\xbc\xb1 \xce\xbc\xce\xb5\xcf\x84\xe1\xbd\xb0 \xce\x98\xce\xb5\xce\xbf\xcf\x86\xce\xac\xce\xbd\xce\xb7\xce\xbd, "cei de dup\xc4\x83 Teofan") este denumirea \xc3\xaen limba latin\xc4\x83 aplicat\xc4\x83 de obicei unei colec\xc8\x9bii de scrieri istorice biantine p\xc4\x83strate \xc3\xaen manuscrisul Vat. gr. 167, datat \xc3\xaen secolul al XI-lea. Numele s\xc4\x83u deriv\xc4\x83 din postura sa de continuare, ea acoperind perioada dintre anii 813 \xc8\x99i 961, a cronicii lui Teofan M\xc4\x83rturisitorul, care parcurge intervalul de la 285 la 813._NEWLINE_Manuscrisul de la Biblioteca Vatican\xc4\x83 cuprinde patru lucr\xc4\x83ri distincte, foarte deosebite ca stil \xc8\x99i ca forma de abordarea analistic\xc4\x83 din cronica lui Teofan._NEWLINE_Prima lucrare, format\xc4\x83 din patru c\xc4\x83r\xc8\x9bi, const\xc4\x83 \xc3\xaentr-o serie de biografii ale \xc3\xaemp\xc4\x83ra\xc8\x9bilor bizantini care au domnit de la 813 to 867 (de la Leon al V-lea Armeanul la Mihail al III-lea). Fiind scrise la comanda \xc3\xaemp\xc4\x83ratului Constantin al VII-lea (913\xe2\x80\x93959), c\xc4\x83r\xc8\x9bile reflect\xc4\x83 punctul de vedere al reprezentan\xc8\x9bilor dinastiei macedonene. Necunoscutul autor a utilizat probabil acelea\xc8\x99i surse ca \xc8\x99i Iosif Genesios. Cea de a doua lucrare este cunoscut\xc4\x83 sub numele de Vita Basilii, o biografie a \xc3\xaemp\xc4\x83ratului Vasile I Macedoneanul (867\xe2\x80\x93886) scris\xc4\x83 de nepotul s\xc4\x83u, \xc3\xaemp\xc4\x83ratul Constantin al VII-lea, probabil \xc3\xaen jurul anului 950. Lucrarea este esen\xc8\x9bialmente un panegyric care laud\xc4\x83 pe Vasile \xc8\x99i domnia sa \xc3\xaen paralel cu def\xc4\x83imarea predecesorului s\xc4\x83u, Mihail al III-lea. Lucrarea a treia a manuscrisului reprezint\xc4\x83 o istorie a anilor 886\xe2\x80\x93948, \xc3\xaentr-o form\xc4\x83 \xc8\x99i con\xc8\x9binut foarte apropiate de istoria lui Simeon Metaphrastes, iar sec\xc8\x9biunea final\xc4\x83 continu\xc4\x83 p\xc3\xa2n\xc4\x83 la anul 961. Este probabil ca ea s\xc4\x83 \xc3\xael aib\xc4\x83 ca autor pe Theodor Daphnopates \xc8\x99i este scris\xc4\x83 cu pu\xc8\x9bin \xc3\xaenainte de anul 963.'